**Neverback**

*Agafia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Încă o toamnă

se cerne prin ploi de castani:

îngenunchiată într-un gând

geruiesc cuvintele

pentru ziua fără mâine

când am să-mi fac cuib

în coarnele cerului.

neverback,

neverback

ţipă“goarna veşniciei”.

Tagore râde într-o haltă

sau poate într-o rană,

închipuie cercuri cu braţe arcuite

pe un chenar de lumină.

îi spun că mi-am uitat nemurirea

la mijlocul distanţei dintre pulbere şi păsări

neverback

neverback

îngână drumul la căpătâiul pietrei

unde am să mă curăţ de spini;

în trenul tuturor

şi-al nimănui

pândesc clipa

risipirii

armonia prestabilită

a inepuizabilei mişcări.